વ્‍યવસાયલક્ષી શિક્ષણ અને તાલીમ મેળવીને રોજગારી મેળવવાની તકો સાંપડે છે. અમરેલી જિલ્‍લામાં ધો.૮ થી ૧૦ પાસ ઉમેદવારોને વ્‍યવસાયલક્ષી તાલીમમાં જોડાવાની ઉત્તમ તકો ઉપલબ્‍ધ છે. આઇ.ટી.આઇ. અમરેલીમાં ઓગષ્‍ટ-૨૦૧૮ના પ્રવેશ સત્રમાં પ્રવેશ મેળવવા, ઓનલાઇન પ્રવેશ ફોર્મની કાર્યવાહી તા.૨૨ જુન-૨૦૧૮ સુધી શરૂ રહેશે. આ ફોર્મ ભરી તેની પ્રિન્‍ટઆઉટ-જરૂરી ડોક્યુમેટન્‍સની નકલો સાથે આઇ.ટી.આઇ. અમરેલીનો સંપર્ક કરવાનો રહેશે. તા.૨૩ જુન-૨૦૧૮ને શનિવારના રોજ સાંજે ૫ વાગ્યા સુધીમાં રજીસ્‍ટ્રેશન કરાવી લેવાનું રહેશે. આ બાબતે વધુ માહિતી અને વિગતો માટે (૦૨૭૯૨) ૨૨૩૮૨૨ પર સંપર્ક કરવા આચાર્યશ્રી-ઔદ્યોગિક તાલીમ સંસ્‍થા અમરેલીની એક અખબારી યાદીમાં જણાવવામાં આવ્‍યું છે.